L’actu d’entrega del Premiu Malory a la novela Incorrectos va ser el martes 27 d’agostu, a les 17:30 hores, nel pub Tom Malory de L’Entregu
#000006
Anguaño, el xuráu formáronlu los escritores Xulio Arbesú, José Luis Rendueles, Pablo Rodríguez Medina, Solinca Turbón, David Fernán, Roberto Corte, Chechu García y Henrique G. Facuriella, que fallaron el premiu nun actu celebráu na tertulia’l 21 de xunu del 2019. Esti xuráu destacó, nel acta del fallu, «l’arquitectura narrativa, el ritmu y la fondura psicolóxica de caún de los personaxes protagonistes d’una obra que va muncho más p’allá de la premisa argumental, al poner al llector énte un espeyu qu’enseña los demonios de la sociedá d’anguaño con un realismu grande», amás de la calidá altísima de la producción lliteraria n’asturianu del añu 2018, lo que fixo que la decisión de premiar la novela d’Artime se garrara por mayoría.
#000008
Incorrectos ye la segunda novela de David Artime, depués de la exitosa La bufanda (2010). Col telón de fondu del procesu de reinserción de presos d’ETA y de la violencia na cai de grupos radicales, Incorrectos quier ser un berríu contra la dictadura de lo políticamente correcto al traviés de la historia d’Aníbal, un neonazi violentu y bien conocíu nos ambientes de la estrema derecha madrileña, y Maitane, una militante d’ETA implicada en dos asesinatos. Xuntos entamen a percorrer un camín peligrosu a la busca d’un porvenir dignu: atrás, el so pasáu; delantre, un futuru inciertu. Pero’l que sal de los cánones yá sabe lo que-y queda: la esclusión y el linchamientu.
#000010
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000013